# **DECIZIA ETAPEI DE ÎNCADRARE**

## Nr. număr din 16.10.2017

PROIECT

Ca urmare a solicitării de emitere a acordului de mediu adresate de **COMUNA LOZNA**, cu sediul în Str. PRINCIPALĂ, Nr. 108, Lozna , Judetul Sălaj, , înregistrată la APM Salaj cu nr. 1401/10.03.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 16.10.2017, că proiectul ***Modernizarea rețelei de drumuri de interes local în comuna Lozna, județul Sălaj,*** propus a fi amplasat în intra- și extravilanul loc. Lozna, Preluci, Valea Loznei, Cormeniș, com. Lozna, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13 lit. a);

 b) Caracteristicile proiectului:

b1) mărimea proiectului: prin proiect se propune modernizarea drumurilor de acces agricole prin refacera întregii structuri rutiere pe lungimea totală de 9956 m și lățimea între 3 și 5,00 m.

Lucrările de realizare ale obiectivului constau în:

 - defrișarea și curațarea terenului;

 - decaparea stratului vegetal pe toata grosimea acestuia;

 - executarea lucrșrilor de drenaj;

 - reprofilare taluz;

 - realizarea lucrărilor prevăzute pentru scurgerea apelor: podețe pentru scurgerea apelor, șanțuri;

 - realizarea structurii rutiere.

- vor fi realizate urmatoarele categorii de lucrări :

a. în cazul structurii rutiere pe sectorul de drum asfaltat: - 5 cm strat de legatura din beton asfaltic deschis BAD 20 -4 cm strat de uzura din beton asfaltic BA 16 In cazul structurii rutiere pe sectoarele de drum pietruite: -scarificare si reprofilare structura existenta cu adaos de balast 0-10cm -15cm piatra sparta impanata -5 cm strat de legatura din beton asfaltic deschis BAD 20 -4 cm strat de uzura din beton asfaltic BA 16 In cazul sectoarelor de drum cu structura rutiera existenta rigida: -minim 2cm-egalizare/preluare denivelari din BA8 -geocompozit pentru impiedicarea transmiterii fisurilor -5 cm strat de legatura din beton asfaltic deschis BAD 20. -4 cm strat de uzura din beton asfaltic BA 16. In cazul structurii rutiere noi pe strazile 5a,5b si pe supralargiri ale drumului: -30cm balast -15cm piatra sparta impanata -5 cm strat de legatura din beton asfaltic deschis BAD 20 -4 cm strat de uzura din beton asfaltic BA 16

b. Acostamentele vor avea structura rutiera din piatra sparta impanata in grosime de 12 cm, dispusa pe umplutura de balast cu grosimea variabila.

c. santuri trapezoidale cu secțiunea protejată cu beton, pe ambele parti ale drumurilor .

d. completarea acostamentelor cu balast in grosime de 15 cm de piatră spartă dispusă peste o umplutură de ballast cu grosimea variabilă ;

 e. amplasare podețe noi sau reparații podețe existente astfel :

  **Podete tubulare :**

|  |  |
| --- | --- |
| Podete tubulare laterale și/sau de traversare Ø 600 proiectate | 14 |
| Podete tubulare Ø 800 proiectate | 4 |
| Podete tubulare Ø 1000 proiectate | 1 |
| Podete tubulare Ø 1500 proiectate | 1 |
| Podețe tubular reparații | 11 |

* Nu se va intervenii la podurile existente.

b2) cumularea cu alte proiecte: nu este cazul;

b3) utilizarea resurselor naturale: - se vor utiliza carburanţi pentru mijloacele de transport în perioada de execuţie, diverse materiale pentru construcţie, balast, piatră spartă etc.;

 b4) producţia de deşeuri:

- în perioada de execuţie, vor fi gestionate conform prevederilor legale;

- lucrările aferente organizării de şantier vor fi realizate de către constructor în funcţie de tipul de lucrări pe care urmează să le execute. Amplasarea organizării de şantier va fi stabilită în funcţie de distanţele optime de transport ale materialelor necesare şi posibilitatea realizării de depozite de materiale. Se va avea în vedere îngrădirea zonei în care urmează să se amplaseze organizarea de şantier astfel încât să nu fie afectate terenuri suplimentare, materialele depozitate vor fi piatră şi balast.

b5) emisiile poluante, inclusiv zgomotul şi alte surse de disconfort: în timpul execuţiei lucrărilor, vor fi emisii de la utilaje şi mijloace de transport; se vor respecta limitele prevăzute de normele în vigoare;

b6) riscul de accident, ţinându-se seama în special de substanţele şi tehnologiile utilizate: - nu este cazul;

 c) Localizarea proiectului: intravilanul şi extravilanul comunei Lozna, loc. Lozna și Preluci, jud. Sălaj, conform certificatului de urbanism nr. 1 din 19.01.2017 emis de Primăria Comunei Lozna;

 1. Utilizarea existentă a terenului: - lucrările propuse vizează modernizarea drumurilor de exploataţie agricolă pe traseul actual; prin realizarea acestui proiect nu se ocupă terenuri noi faţă de amplasamentul actual.

 2. Relativa abundenţă a resurselor naturale din zonă, calitatea şi capacitatea regenerativă a acestora: - nu este cazul.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a) proiectul intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că tronsonul de drum, în lungime 10017 m, de drumuri de exploataţie agricolă existente, se află în aria naturală protejată de interes amplasamentul acestuia fiind situat în interiorul ariei naturale protejate de interes comunitar „Cursul Mijlociu al Someșului”, ROSPA 0114, respectiv, Lozna – ROSCI 0314;

b) din analiza listei de control pentru etapa de încadrare nu rezultă un impact semnificativ asupra sitului al proiectului propus.

Condiţiile de realizare a proiectului:

1) Depozitarea materialelor necesare executării lucrărilor de investiţii prevăzute şi depozitarea temporară a deşeurilor rezultate se va face numai în spaţii amenajate în acest scop, astfel încât să se asigure protecţia factorilor de mediu.

2) Suprafaţa de teren ocupată temporar pe perioada executării lucrărilor trebuie limitată la strictul necesar şi va fi adusă la starea iniţială după terminarea lucrărilor.

3) Amenajarea corespunzătoare a organizărilor de şantier în ceea ce priveşte utilităţile (apă, dotarea cu grupuri sanitare ecologice, colectarea apei uzate menajere, după caz). La stabilirea programului de lucru şi la amenajarea organizărilor de şantier se vor lua măsuri de

diminuare la minim a potenţialului disconfort creat aşezărilor umane sau obiectivelor de interes public.

4) La terminarea lucrărilor se va dezafecta zona organizării de şantier şi se va aduce terenul la starea iniţială.

5) Deşeurile de construcţie şi cele menajere vor fi gospodărite în conformitate cu prevederile Ordonanţa de Guvernului nr. 21/2002, privind gospodărirea localităţilor urbane şi rurale, cu modificările ulterioare.

6) Deşeurile  menajere vor fi transportate şi depozitate prin relaţie contractuală cu operatorul de salubritate, deşeurile de materiale de construcţie vor fi valorificate prin societăţi specializate.

7) Se interzice incinerarea deşeurilor.

8) Se interzice depozitarea pe malurile apelor sau pe platforma drumului a deşeurilor de orice fel, ambalajele cu conţinut de uleiuri sau combustibili vor fi valorificate prin firme autorizate.

9) Pământul rezultat din săpături va fi utilizat pentru lucrări de nivelare şi de refacere a terenului.

10) Autovehiculele şi utilajele folosite vor respecta normele şi prevederile privind emisiile de noxe şi de zgomot. Mijloacele auto şi utilajele folosite în timpul realizării investiţiei vor fi întreţinute corespunzător, pentru evitarea scurgerilor accidentale de carburanţi şi lubrifianţi.Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).

11) Alimentarea cu carburanţi a mijloacelor auto se va face numai pe amplasamente autorizate.

12) Se interzice accesul de pe amplasament pe drumurile publice cu utilaje, maşini de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.

13) Se interzice spălarea utilajelor şi a mijloacelor de transport în albia sau pe malurile cursului de apă.

14) Umectarea drumurilor în funcţie de condiţiile climatice din perioada executării lucrărilor, pentru evitarea ridicării pulberilor fine în atmosferă.

15) Supravegherea traseelor spre emisari a apelor pluviale colectate în reţelele drumurilor, curăţarea şi decolmatarea şanţurilor şi rigolelor ori de câte ori este nevoie.

16) Nu se vor executa defrişări de suprafeţe ocupate cu specii de arbori.

17) La încheierea lucrărilor se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren şi spaţiile verzi afectate de lucrările de execuţie vor fi aduse la starea iniţială.

18) Respectarea prevederilor Avizului nr. 216/10.10.2017, emis de Agenția Națională pentru Arii Naturale Protejate:

- măsuri de evitare, reducere sau ameliorare a impactului semnificativ asupra mediului(defrișări minime, evitarea lucrărilor în perioadele de cuibărit;

- pentru protecția speciilor de păsări, în perioada 1 aprilie – 15 mai, nu se execută lucrări în aria naturale protejată ROSPA 0114 „Cursul Mijlociu al Someșului”;

- se va aplica unn management corespunzător al gestiunii deșeurilor astfel încât acestea să nu fie depozitate necontrolat;

- în cazul scurgerilor accidentale de produse petroliere se vor aplica imediat substanțe absorbante;

- organizarea de șantier nu va fi amplasată în apropierea cursurilor de apă;

- respectarea cu strictețe a limitelor și suprafețelor destinate organizării de șantier;

- titularul proiectului, va instrui personalul care va executa lucrările, asupra faptului că amplasamentul proiectului este situația în ariile ROSPA 0114 „Cursul Mijlociu al Someșului și ROSCI 0314 – Lozna, asupra importanței desemnării acestora, astfel încât să se asigure obiectivele de conservare ale ariilor;

Titularul activității va instrui personalul asupra faptului că sunt interzise:

- orice formă de recoltre, apturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

- deteriorarea și/sau distrugerea locurilor de reproducere ori de odihnă a păsărilor sălbatice;

- uciderea sau capturarea intenționată a păsărilor sălbatice, indifferent de metoda utilizată;

- depozitarea deșeurilor de orice natură, în perimetrul ariei protejate și limitrof acestuia.

19) Se va urmări prevenirea braconajului în zona de implementare a proiectului şi în zonele învecinate, inclusiv la pescuit. Lucrările se vor executa pe traseul existent al drumurilor forestiere, astfel încât să nu modifice şi să nu deterioreze cadrul natural al zonei.

20) Se vor respecta prevederile legale în domeniul protecţiei mediului înconjurător, îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică.

21) În tipul execuţii lucrărilor se vor lua toate măsurile necesare în vederea menţinerii stării actuale de conservare a tipurilor de habitate naturale şi a speciilor de interes comunitar.

22) Transportul materialelor se va realiza pe partea carosabilă existentă a drumurilor.

23) Utilajele şi autovehiculele folosite vor circula cu viteze reduse, vor fi de generaţie recentă, verificate tehnic şi dotate cu sisteme de reducere a poluanţilor, pentru a diminua cât mai mult posibil  impactul asupra speciilor de interes comunitar.

24) Este strict interzisă spălarea utilajelor  în albia sau pe malul cursurilor de apă.

25) Nu se vor execută lucrări de reparaţii a motoarelor, schimbarea uleiului de motor şi hidraulic în zona de implementare a proiectului.

26) Se vor lua toate măsurile pentru prevenirea poluării solului şi apei cu uleiuri, lubrefianţi şi carburanţi.

27) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

 Pentru obţinerea autorizaţiei de construire se vor obţine actele/avizele stabilite în certificatul de urbanism și cele solicitate în ședința CAT:

* Aviz SGA Someș- Tisa;
* Aviz ANIF;
* Aviz Compania de Apă Someș.

***Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Sălaj urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

 **Dr. ing. Aurica GREC**

Şef Serviciu Avize, Acorduri, Autorizaţii,

ing.Gizella BALINT

Întocmit,

ing. Anca Horotan